Kamu bisa jelasin ke aku soal Demografi Xinjiang dalam bahasa melayu?

Xinjiang menempatkan sebilagan kelompok Turkik Muslim termasuk orang Uyghur dan Kazakh. Kelompok etnik minoriti yang lain termasuk orang Cina Hui, Kyrgyz, Mongol, Rusia, Xibe, Tajik, Uzbek, Tatar, dan Manchu.

Peratusan bangsa Han di Xinjiang berkembang dari 6% pada tahun 1949 kepada lebih 40% hari ini menurut perangkaan rasmi. Perangkaan ini tidak termasuk anggota tentera atau keluarga mereka, atau ramai pekerja pendatang asing yang bleum berdaftar. Kebanyakan perubahan wajah ini dianggap sebagai hasil Kor Pembuatan dan Pembinaan Xinjiang (XPCC), sebuah pertubuhan separa ketenteraan yang dianggotai peneroka yang mendirikan ladang, pekan dan bandaraya di merata-rata wilayah Xinjiang. Transformasi demografik ini dipandang oleh pendukung kemerdekaan Uyghur sebagai ancaman kepada kaum Uyghur dan kaum-kaum bukan Han yang lain dalam mengekalkan budaya mereka, serupa dengan apa yang berlaku di Tibet. Sementara kaum-kaum minioriti Xinjiang dikecualikan daripada Dasar Seorang Anak dan kebanyakan orang Uyghur berhijrah keluar dari Xinjiang ke bahagian-bahagian lain di China, pada masa yang sama peratusan orang Uyghur dalam jumlah populasi China banyak meningkat.

Secara amnya, orang Uyghur membentuk kaum majoriti di Xinjiang barat, termasuk prefektur Kashgar, Khotan, Kizilsu, dan Aksu, serta prefektur Turpan di Xinjiang timur. Bangsa Han pula menjadi kaum majoriti di Xinjiang timur dan utara, termasuk bandaraya-bandaraya Urumqi, Karamay, Shihezi dan prefektur-prefektur Changji, Bortala, Bayin'gholin, Ili (terutamanya bandaraya Kuitun), dan Kumul. Orang Kazakh banyak tertumpu di prefektur Ili di Xinjiang utara.